z a p i s n i k
 10. SEJE IZVRŠNEGA ODBORA NTZS, 
dne 13.12.2010, ob 16.00 uri v Hali Tivoli..
Prisotni člani IO:  Marjan Hribar, Matija Krnc, Božo Šetina, Igor Petrovčič, Janez Bončina, Igor Novel, Peter Žibrat, Branko Mihorko, Robert Smodiš, Mitja Horvat, Janez Pezelj;
Ostali:
Danijel Šarlah, Sajda Slatinšek, Igor Varl (predsednik NO), Miro Leskovec, Vesna Ojsteršek Drnovšek, Bojan Rak, Darijan Vizjak, Marjan Oražem; 
Opravičili:
Jure Koščak;
Odsoten: 
Boštjan Tancer;
Predlagan naslednji dnevni red:

Predlagani dnevni red:
1. Obravnava in sprejem dnevnega reda

2. Pregled in potrditev zapisnikov
3. Program reprezentanc

4. Organigram

5. Priprava na skupščino

6. Tekoče zadeve 
7. Razno

Sejo je odprl predsednik NTZS mag Marjan Hribar.
Sklepčnost je zagotovljena (prisotnih 11 članov).
Predsednik je uvodoma pozdravil vse prisotne. 
ADD 1  G. Hribar odpre razpravo k 1. točki dnevnega reda.
Ker ni bilo predlogov za spremembo da dnevni red na glasovanje. Dnevni red je bl soglasno sprejet. 

Sklep 1: Izvršni odbor NTZS sprejme predlagani dnevni red.
ADD 2  G. Hribar odpre razpravo k 2. točki dnevnega reda. 
Omeni, da se že nekaj časa usklajujemo zapis zapisnika VII. seje IO saj je prišlo do ugovora g. Bončine zaradi zapisa po zvočnem zapisu in je predlagal svoj zapis.

G. Pezelj predlaga, da se upošteva mnenje tistega človeka, ki mnenje da in se pod njega podpiše. Predlaga, da se zapiše predlog g. Bončine. 
S predlogom se ostali člani strinjajo razen g. Krnca, ki se ne strinja s potrditvijo zapisnika VII. seje s popravkom g. Bončine.

Sklep 2: Izvršni odbor NTZS potrjuje zapisnik VII. seje Izvršnega odbora z zapisom predloga g. Bončine in potrjuje zapisnik IX. seje Izvršnega odbora NTZS.
ADD 3 G. Hribar pozdravi med nami tudi vse štiri selektorje. Pove, da je predlagatelj gradiva Strokovni svet NTZS in najprej preda besedo predsedniku SS NTZS in nato še selektorjem, ki naj podajo ključne poudarke programa.
G. Bončina na kratko predstavi Program reprezentanc za leto 2011.

Ga. Ojsteršek Drnovšek poudari, da bi bilo bolje, da bi se ženska reprezentanca udeležila več Euro circuit turnirjev in manj Pro Tour turnirjev saj zaradi manjšega nagradnega sklada niso tako močni kot Pro Tour turnirji in bi naša dekleta lahko več igrala. 

Predlaga, da bi priprave, ki so bile mišljene v decembru prestavili na januar, pred MOPS.

G. Hribar se strinja z ga. Ojsteršek Drnovšek glede udeležbe na turnirjih nižjega ranga saj meni, da je potrebno poiskati optimum za dekleta v okviru mednarodnega programa.
G. Rak pove, da je program napisan in poslan vsem tako, da ne bi veliko govoril o tem. Rad bi raje seznanil s  problematiko članske namizno teniške reprezentance saj so skoraj vsi člani reprezentance službeno obvezni in zato tudi nimajo časa za reprezentančne obveznosti kot so priprave. Kot primer izpostavi priprave pred MOPS, ki so po njegovem neizvedljive zaradi obveznosti reprezentantov in tekmovalnega sistema. Pove, da je situacija dosti bolj kritična kot se kaže na ven. Pove, da je TOP turnir odpovedalo prvih 6 igralcev. 
G. Hribar  pove, da bomo v naslednjih točkah obravnavali tudi Pravilnik o reprezentancah, kateri bo pomagal pri reševanju teh težav. 
G. Pezelj predlaga sklep, da bi se člani Izvršnega odbora sestali z igralci in poskušali deliti stiske in težave, ki nas pestijo.
G. Novel je mnenja, da je potrebno zahtevati od pristojnih deležnikov, da se naj obnašajo v skladu s pravili. Ta pravila pa je potrebno čim prej sprejeti, da se bomo vsi lahko čim prej držali teh pravil
G. Hribar opozori, da bomo tukaj morali postaviti red, ki se ga bodo morali držati vsi reprezentanti.
G. Petrovčič kot predstavnik Liga odbora poda repliko g. Raku glede priprav pred MOPS, pove, da priprave pred MOPS v programu niso planirane in da razlog za odpoved ne more biti sistem tekmovanj, saj je čas za igranje pokala omejen na 14 dni, ter da igranje ligaškega tekmovanje ne more biti ovira za ne izpeljavo priprav. 
G. Šetina predlaga sejo Strokovnega sveta NTZS saj na zadnji seji niso obravnavali tega bojkota igralcev in je mnenja, da je to zelo resna težava. 

G. Horvat pove, da te težave trajajo že nekaj let in jih ne bomo mogli rešiti tako enostavno. Pove, da je na prvi seji Izvršnega odbora napovedoval takšno situacijo. Sami so takrat videli rešitev v nagradnem skladu, ki bi bil motiv za udeležbo na tekmovanju. Poudari, da teh težav se ne da rešiti na hiter način. 
G. Hribar odgovori, da so se takoj po prvi seji IO zavezali in odzvali temu pozivu igralcev in začeli pripravljati model. Prvi poskus je bil celovita prenova vseh turnirjev, ki bi vključevala vse kategorije igralcev, ki bi bili zanimivi tudi za pokrovitelje, vendar klubi niso podprli tega poskusa. Nato smo šli v kompromisno rešitev, ki jo pokrovitelji niso podprli. Drugi poskus je bil organizacija turnirjev z nagradnim skladom od katerega bi zveza s partnerjem zagotovila 70 odstotkov nagradnega sklada vendar tudi tukaj klubi niso bili zainteresirani za organizacijo turnirjev kljub temu, da so prijavnine za turnirje visoke. 
G. Vizjak omeni, da tudi njega žalosti takšna neodzivnost igralcev, še posebej tistih, ki ne igrajo v tujini. Pove, da si skoraj nobeden klub v Sloveniji ne more privoščiti organizacije takšnih turnirjev pod takšnimi pogoji saj je že strošek najema dvorane zelo visok. 
G. Smodiš se strinja, da je situacija z reprezentanti sedaj drugačna kot v preteklosti, ko so bili reprezentanti mlajši in da je to spremembo sedaj pač potrebno upoštevati. Vendar meni, da prisila ni prava pot. 
G. Vizjak in g. Oražem na kratko povzameta Program reprezentanc.

G. Vizjak izpostavi problem ne udeleževanja igralk na domačih turnirjih, ki igrajo v tujini.

G. Bončina opozori, da so kriteriji določeni  v Programu ter da je bil v preteklosti sprejet sklep Izvršnega odbora NTZS, da se reprezentanti morajo udeležiti 80 % tekmovanj, ki so navedeni v kriteriju programa reprezentanc. 
G. Novel vpraša ali so to realni finančni okvirji Programa reprezentanc.
G. Hribar pove, da lahko ta trenutek samo odgovori, da so naša pričakovanja do glavnih virov financiranja takšna, da verjamemo, da je to možno. Če bodo pa kakšne spremembe bomo pa program reprogramirali. Opozori, da je Program narejen tudi za jesenski del naslednje sezone. 
G. Mihorko izrazi željo, da bi naslednje leto v ta program vključili tudi invalidi, vsaj ta strokovni del. 

G. Hribar predlaga glasovanje za predlagani sklep.
Sklep je soglasno sprejet.

Sklep 3: Izvršni odbor NTZS sprejme Program reprezentanc za leto 2011.
ADD  4 Predsednik Hribar odpre razpravo na temo organigrama. Preda besedo g. Novelu.
G. Novel na kratko predstavi spremembe organigrama.

G. Šetina predlaga spremembo imena iz Disciplinske komisije v Disciplinsko razsodišče. 
Ker ni bilo drugih pripomb g. Hribar poda organigram na glasovanje.

Organigram s predlogom g. Šetine  je soglasno sprejet.
Sklep 5: Izvršni odbor NTZS sprejme Organigram NTZS z dopolnitvijo.
ADD 5 G. Hribar odpre razpravo na temo Spremembe Statuta NTZS.

Ga. Slatinšek razloži, da sta spremembe pripravila skupaj z G. Novelom na podlagi novega organigrama NTZS in da je ostalo le nekaj neskladij, ki so pripravljena v gradivu. 

G. Hribar prebere  gradivu predlagane spremembe s katerimi se vsi strinjajo. 

G. Šetina še predlaga spremembo imena komisije v Disciplinsko razsodišče.
G. Mihorko predlaga, da v se v Statutu NTZS doda, da je v Izvršnem odboru tudi predstavnik invalidov. 
Po razpravi se večina članov strinja,da se sprejmejo vse predlagane spremembe, ki so zapisane v gradivu ter predloga g. Šetine in G. Mihorka. 

G. Hribar poda sklep o Spremembah Statuta NTZS na glasovanje ter predlaga sklep, da IO NTZS skliče Skupščino 21. Januarja v Velenju..

Sklepa sta bila soglasno sprejeta. 

Sklep 6: Izvršni odbor NTZS potrdi predlagane spremembe Statuta NTZS, ki ga predlaga v potrditev Skupščini NTZS.
Sklep 7: Izvršni odbor NTZS predlaga sklic izredne Skupine NTZS v petek, 21. januarja 2011 zaradi potrditve sprememb Statuta NTZS.
 ADD 6.1 G. Smodiš odpre razpravo o dopolnjenem poročilu g. Bojana Raka. 

 G. Rak poda tudi ustno poročilo s priprav v Velenju, kjer poudari, da so bile priprave        korektno izpeljane. 

 G. Pezelj predlaga, da se poročilo sprejme in da smo o tem dovolj razpravljali že na pretekli seji. Predlaga sklep, da se je IO seznanil z ustnim in pisnim poročilom selektorja Bojana Raka. 

G. Smodiš predlaga glasovanje o predlaganem sklepu. Sklep je bil sprejet.

Sklep 8: Izvršni odbor NTZS se seznani z ustnim in pisnim poročilom selektorja Bojana Raka. 
ADD 6.2. G. Smodiš odpre razpravo na temo pravilnika o reprezentancah.

G. Bončina kot predstavnik predlagatelja gradiva, na kratko predstavi Pravilnik o reprezentancah.      
G. Smodiš meni, da je Pravilnik še en korak naprej saj ureja vse odnose in obveznosti reprezentance. 

G. Šetina predlaga tudi pripravo čistopisov vseh pravilnikov v enakih oblikah ter spremembo 7. člena, ki omenja podpis, da se doda pri podpisih, da mladoletnih reprezentantih tudi podpis trenerja.  
G. Ojsteršek Drnovšek vpraša, kako je z zadevo, če si igralka sama plača tekmovanje in jo zveza samo prijavi ali lahko igra v svoji opremi ali mora igrati v reprezentančni opremi. 

G. Smodiš odgovori, da mora preden ji odgovori preveriti pogodbo, ki jo imamo z opremljevalcem ter da ji bo odgovoril v najkrajšem možnem času. 

G. Smodiš predlaga glasovanje predlaganega sklepa, ki je soglasno sprejet.

Sklep 9: Izvršni odbor NTZS potrjuje Pravilnik o reprezentancah.
ADD 6.3. G. Smodiš odpre razpravo na temo Pravilnika o sistemu tekmovanj. 

G. Bončina opozori na neskladnost Pravilnikov glede razdelitve sklada med igralci. 

Razvije se debata o količini igralcev med katere se naj bi razdelil nagradni sklad. 

G. Šetina opozori na neprimerne kriterije Tehnične komisije na dodeljevanje tekmovanj organizatorjem. 

G. Petrovčič se strinja z g. Šetino in meni, da bi bilo tudi lažje organizirati posamezne turnirje, tudi tiste z nagradnim skladom.

G. Smodiš predlaga spremembo količine števila igralcev, ki dobijo denarne nagrade na tour turnirjih prvih 8 igralcev. Člani IO-ja potrdijo spremembo v 16. členu v zadnjem odstavku, razdelitev denarnih nagrad na prvih osem igralcev ter zapis skupaj zagotoviti denarni sklad v višini…
G. Novel poudari, da je izrecno proti, da v denarni sklad prispevajo tudi klubi organizatorji.
Sklep 10: Izvršni odbor NTZS sprejme z dopolnitvami Pravilnik o sistemu tekmovanj.
ADD 6.4. G. Smodiš odpre razpravo na temo Pravilnika o organizaciji tekmovanj. 
G. Šetina predlaga dopolnitev, da, če ni organizatorja za oba dela tekmovanja, da se dodeli tekmovanju nato tistim, ki bi organizirali samo za ženske ali samo za moške. Omeni, da niso nikjer zapisana pravila, kako se posamezna tekmovanja dodelijo organizatorjem. 

G. Smodiš omeni, da se takšna pravila ne morejo zapisati, ker je tukaj zelo veliko različnih kriterijev, od teritorialne zastopanosti igralcev, do periodičnosti tekmovanj, o tem odloča tehnična komisija na odločitev katere je možna pritožba. 
G. Šarlah predlaga spremembo 12. člena Pravilnika o sistemu tekmovanj, kjer bi bilo potrebno zapisati, glede državnega ekipnega prvenstva za mladince in kadete glede nastopa tujcev. 

V razpravi se omeni tudi potreba spremembe Registracijskega pravilnika zaradi dvojne registracije nekaterih igralcev. 

Potrdijo se naslednje spremembe, 4. člen se črta ostali se preštevilčijo, v 6. členu se doda tour in masters, v 7. členu se črta tretji odstavek, delitev nagradnega sklada, ker je že zapisan v sistemu tekmovanj. 
Proti glasujeta g. Novel in g. Žibrat. 

Razvije se debata o načinu izplačevanja denarnih nagrad. G. Smodiš jo zaključi z pobudo, da se o tej zadevi zapiše v Pravilniku o finančno materialnem poslovanju NTZS. 
Sklep 11: Izvršni odbor NTZS sprejme z dopolnitvami Pravilnik o organizaciji tekmovanj.
ADD 6.5  G. Petrovčič seznani Izvršni odbor NTZS, da je glede vprašanja g. Šetine na prejšnji seji glede igranja v zaključnem delu lige opozoril komisarja lige, ki je  zadevo pravilno pripravil. Seznani jih tudi z vprašanji in pomisleki g. Živkoviča glede 3. SNTL, ki je tudi edini, ki ima pomisleke kljub temu, da je o vseh zanj spornih odločitvah bil seznanjen tudi Izvršni odbor, ki jih je tudi podprl. 
G. Mihorko predlaga, da Pisarna NTZS v sodelovanju z ZŠIS- POK pripravi razpis za selektorja za invalide. Strokovni del bo izpeljala NTZS, finančni del pa ZŠIS-POK.
Sklep je bil sprejet soglasno. 

Sklep 12: Izvršni odbor NTZS sprejme sklep, da Pisarna NTZS v sodelovanju z ZŠIS-POK objavi interni razpis za invalide.
G. Novel vpraša ali je bil poslan odgovor vsem tistim, ki so se prijavili na razpis za selektorje, saj so dobili dopis s strani g. Kondriča, da o tem on ni bil obveščen.

G. Šarlah odgovori, da je vsem, ki so se prijavili na razpis poslan e-mail v katerem je bil tudi zapisnik seje. 
               ADD 7. G. Šarlah seznani prisotne o rednem inšpekcijskem pregledu s strani Ministrstva za šolstvo in šport, ki je bil pozitivno ocenjen in ustavljen. 
                G. Krnc seznani vse prisotne, da organizacija 12. MOPS poteka v skladu s plani in programi tudi v sodelovanju z ETTU-ja in ITTF-a kot tudi z razpisom za 8. Odprto prvenstvo Slovenije za invalide. 

               Seja zaključena ob 20.15 uri.







           Zapisala: Sajda Slatinšek

   

